kardosdrur/scandi-wiki huggingface dataset:
Hvidmelet gåsefod

 
Hvidmelet Gåsefod (Chenopodium album) er en 30-70 cm høj urt, der i Danmark er meget almindelig på agerjord og omkring bebyggelse.

Beskrivelse 
Hvidmelet Gåsefod er en opret, enårig plante. De furede stængler har ofte røde pletter ved bladfæsterne. Bladene er mere eller mindre hvidmelede, lysegrønne til mørkegrønne eller blågrønne, spredte, oftest ret tykke (sukkulente). Blade midt på stænglen er ruderformede, ovale eller lancetformede eller sjældnere: mere eller mindre trekantede med ensartede eller grove tænder af forskellig størrelse. Af og til kan bladene være mere eller mindre trelappede, sjældnere helrandede. De øvre blade i blomsterstanden er helrandede og smalle.

Planten blomstrer fra juni til september. Blomsterstanden er ofte et grenet aks, men ugrenede aks eller en top af varierende udseende forekommer ikke sjældent. Enlige, langstilkede blomster er derimod sjældne at se. De enkelte blomster har kølede til vingede blosterblade. Frugten er en nød, 1,2-1,5 mm i diameter, fladtrykt og næsten cirkelrund. Den falder for det meste af sammen med bægeret. Frøgemmet er løst tilhæftet frøet, der er glinsende sort, glat og med skarp kølet kant. Spireevnen er stor og holder mange år.

Rodnettet består af nogle få, grove hovedrødder og en stor mængde siderødder, som når langt ned og vidt ud.

Højde x bredde og årlig tilvækst: 1,50 x 0,50 (150 x 50 cm/år).

Voksested 

Hvidmelet Gåsefod vokser på forstyrret, mest næringsrig bund, der kan være ler, sand eller grus.

Den er ofte et talrigt ukrudt på marker og i haver, men den træffes også langs veje og på sin oprindelige biotop: tangvolde langs kysten.

Anvendelse 
Hvidmelet Gåsefod kan spises dampet som spinat. Hver plante danner mængder af frø, som er rige på protein, A-vitamin, calcium, fosfor og kalium. Det gør den til et godt foder for fjerkræ, som gerne æder både blade og frø.

Det mest alvorlige problem ved planten er, at den kan være værtsplante for bedelopper, der overfører en meget skadelig virussygdom til bederoer og sukkerroer.

Kilder 
 Signe Frederiksen et al., Dansk flora, 2. udgave, Gyldendal 2012. .

Eksterne henvisninger 
 Arne og Anna-Lena Anderberg: Den virtuella floran, Naturhistoriska riksmuseet 

Ukrudtsplanter
Gåsefod
Ben Bernanke

Ben Bernanke (født 13. december 1953) er en amerikansk økonom. Han har i sin karriere både været embedsmand og forsker på absolut højeste niveau. Fra 1. februar 2006 til 31. januar 2014 var han direktør for den amerikanske centralbank Federal Reserve (Fed). I 2022 modtog han sammen med Douglas Diamond og Philip Dybvig Nobelprisen i økonomi for forskning i bankers adfærd og finanskriser.

Karriere 

Bernanke fik sin universitetsuddannelse på Harvard University og sin ph.d. fra Massachusetts Institute of Technology. Herefter har han undervist på bl.a. Stanford University og London School of Economics samt været professor på Princeton University. Han var fra august 2002 til juni 2005 menigt medlem af bestyrelsen for den amerikanske centralbank, og blev derefter formand for Rådet af Økonomiske Rådgivere under George W. Bush. I oktober 2005 nominerede præsident Bush ham som efterfølger for centralbankdirektør Alan Greenspan, der var på vej på pension, og 1. februar 2006 efterfulgte Bernanke ham. Bernanke var således direktør for Fed under finanskrisen. Efter otte år på posten blev han ved udgangen af januar 2014 afløst af sin vicedirektør Janet Yellen.

Efter sin tilbagetræden som centralbankdirektør er Bernanke blevet tilknyttet den amerikanske tænketank Brookings Institute som medarbejder med titlen "Distinguished Fellow in Residence". I marts 2015 startede han i denne egenskab en offentlig blog for fremover frit at kommentere økonomiske og finansielle forhold. Det første indlæg (ud over en opstarts-meddelelse) handlede om årsager til det lave amerikanske renteniveau.

Forskning 

Bernanke er især kendt for sine studier i 1980'erne af Depressionen i USA i 1930'erne. Blandt andet påviste han, hvordan talrige bankstormløb i årtiet var med til at forværre og forlænge krisen. Bankstormløbene medførte, at banker gik fallit, og dermed gik der værdifuld information tabt om deres kunder, hvorved samfundets evne til at kanalisere den private opsparing ind i produktive investeringer blev kraftigt forringet.

Kilder

Eksterne henvisninger 

 Ben Bernankes blog hos forskningsinstitutionen Brookings
 Bernankes side på Nobelstiftelsens hjemmeside 

Økonomer fra USA
Nobelprismodtagere i økonomi
Ansatte ved Princeton University
Alumni fra Massachusetts Institute of Technology
Kvadersten

Kvadersten er natursten, som er mere eller mindre råt tilhuggede eller -savede sten i marmor, granit, sandsten osv., og som kan anvendes til fundamenter, sokler og ydermure på store bygninger.

Stenene er i almindelighed aflange og firkantede men kan også have andre former, når de skal bruges i muråbninger eller danne buer. Her er stenene tildannet i kileform.

Murene opføres oftest ikke i kvadersten i hele deres tykkelse, men stenene danner en ydre beklædning, som ved hjælp af bindere knyttes sammen med den indre mur.

Kvaderstenen har været anvendt i bygningskunsten fra de tidligste tider og gennem alle stilperioder.

Se også 

 Kløvet kamp

Bygningssten
Lech Kaczyński

Lech Aleksander Kaczyński  (født 18. juni 1949, død 10. april 2010) var en polsk politiker. Han blev den 9. oktober 2005 valgt til polsk præsident med 54% af stemmerne og efterfølgende indsat i embedet 23. december samme år. Lech Kaczyński var sammen med sin tvillingebror Jarosław Kaczyński leder af det stærkt konservative og nationalistiske Lov og Retfærdighedsparti (pl. Prawo i Sprawiedliwość, PiS). Han havde en uddannelse inden for jura og havde tidligere været professor på universitetet i Gdańsk (Danzig).

Politisk var han under kommunisterne et af de fremtrædende medlemmer af Solidaritet og rådgiver for Lech Wałęsa. Efter kommuniststyrets sammenbrud fungerede han som minister for sikkerhed og justitsminister i en periode. I 2001 stiftede han dog sit eget parti, og han var fra 2002 og frem til den officielle udnævnelse som præsident borgmester i Warszawa, i dette embede blev han kendt verden over for at forbyde to homoseksuelle parader i 2004 og 2005. Han frygtede at paraderne ville opfordre til en homoseksuel livsstil. 

Den 10. april 2010 styrtede hans fly ned ved den russiske by, Smolensk. Alle om bord blev dræbt i styrtet 
Lech Kaczyński og hans hustru blev stedt til hvile den 18. april 2010 i Wawel-slottet i byen Kraków
Beslutningen om at begrave Kaczyński i Wawel-slottet har udløst demonstrationer, da mange ikke anser ham som nationalhelt, som begravelser i Wawel-slottet normalt er forbeholdt til.

Kilder

Eksterne henvisninger 

Polens præsidenter
Omkomne under flyulykken ved Smolensk 10. april 2010
Justitsministre fra Polen
Credo Forlag

Credo Forlag er forlag for Kristeligt Forbund for Studerende (KFS).

Forlaget blev stiftet i 1976 og ejedes af KFS til 1. januar 2008, hvor det blev solgt til Forlagsgruppen Lohse og fortsatte som Credo-brandet. I Credos redaktionsudvalg sidder tre repræsentanter fra KFS: bl.a. generalsekretæren og repræsentanter fra Forlagsgruppen Lohse.

Historie 
 1966: KFS udgav et hæfte på Lohses Forlag som det første i Pro Fide-serien. Der blev udgivet bøger og hæfter i denne serie; mange blev til ved hjælp af frivilligt arbejde
 1975: Lohse besluttede at afslutte samarbejdet med KFS, hvorefter tanken om et eget forlag opstod
 1976: Credo Forlag stiftedes
 2008: Credo Forlag solgtes til Forlagsgruppen Lohse

Noter

Eksterne henvisninger 
 Credo Forlag – omtale på Kristeligt Forbund for Studerendes hjemmeside 
 Credo på Forlagsgruppen Lohses hjemmeside 
 Kristeligt Forbund for Studerende

Forlag fra Danmark
Turgortryk

Turgortrykket er et andet udtryk for saftspændingen i en plante.

Saftspændingen skyldes, at plantecellerne ved hjælp af en ionpumpe og under energianvendelse transporterer opløste stoffer ind gennem cellemembranen. Derved stiger koncentrationen af opløste stoffer på indersiden af membranen i forhold til vilkårene på ydersiden. Det skaber en osmotisk ubalance, som udlignes ved, at der optages vand i cellen. Den øgede vandmængde skaber turgortrykket, og den spænding, der så opstår i cellerne, er med til at holde urteagtige planter oprejst.

Biologi
Botanik
Stanford University

Stanford University er et universitet i Palo Alto i Californien. Universitetet blev grundlagt i 1891 med penge fra en donation fra Californiens guvernør Leland Stanford og hans kone. Pengene blev givet til minde om deres eneste søn, der døde af salmonella som teenager. Derfor er det officielle navn også The Leland Stanford Junior University. Stanford University regnes for et af verdens mest prestigefyldte universiteter, og for et af de sværeste at blive optaget på (med en optagelsesprocent på omkring 5%).

Universitet dækker et område på 32 km², men har alligevel "kun" ca. 15.000 studerende. På universitet er lærerstaben på 1.700, hvoraf ikke mindre end 17 har fået en Nobelpris. Samtidigt er en lang række virksomheder blevet skabt på universitetet. Det er f.eks. Hewlett-Packard, Cisco Systems, Yahoo!, Google, og Sun Microsystems.

Blandt universitets ansatte er den danske fysiker og ingeniør Jens Nørskov.

Eksterne henvisninger 

 

 
Etableret i 1891
Princeton

Princeton er en by i New Jersey, USA, der bl.a. huser Princeton University. Princeton  har  indbyggere.

Referencer

Eksterne henvisninger 

 

Byer i New Jersey
HD

HD har flere betydninger:

Diverse 
 Heidelberg (nummerplade) – HD, forbogstaver i en nummerplade fra Heidelberg i Tyskland.

IT 
 Harddisk - en diskenhed til en computer etc.
 High-definition video – digitalt videosystem med høj opløsning.
 HDTV – digitalt sendesystem til TV.

Personer 
 Henri Desgrange – HD: Initialer der dækker over Tour de Frances første direktør. Initialerne optræder på den gule førertrøje i respekt for Desgrange.

Sygdom 
 Hoftedysplasi – sygdom eller lidelse, som blandt andet omfatter hofteskred, hofteluksation etc.

Uddannelse 
 Handelshøjskolernes erhvervsøkonomiske Diplomuddannelse – en højere uddannelse, oftest et deltidsstudium rettet mod forskellige specialiseringer.
Jernhatten

Jernhatten er en fredet bakke og udsigtspunkt på Djurslands østkyst ud mod Kattegat ca. midt mellem Ebeltoft og Grenaa. Fra Jernhattens højeste punkt (49 m.o.h.) kan man se øen Hjelm og store dele af det østlige Mols. Bakken består af mergelagtigt ler, der er dannet ved istidens afslutning på et tidspunkt, hvor isfronten forløb øst-vest. 

Den østvendte kystskrænt har et fald ned mod stranden, der giver øget solindstråling. Da skrænten samtidig ligger i den tørreste del af Danmark (Kattegatområdet), er den varm og tør med et lokalklima, der svarer til de østeuropæiske stepper med en tilsvarende steppepræget bevoksning.

På toppen af bakken findes en forkrøblet bøgeskov med blå anemone, almindelig vedbend og vild æbel - abild. Øst for Jernhatten ligger et overdrev, som vedligeholdes med græsning. Her kan man opleve hulkravet kodriver i massevis om foråret. Ved bakkens fod langs stranden har landhævning siden stenalderen skabt en strandeng, der er under tilgroning med slåen, almindelig hvidtjørn og abild.

I havet ud for Jernhatten er der et stenrev, som sportsdykkere anser for at være blandt de mere interessante i Danmark.
Ved Havmølle Åens udløb syd for Jernhatten ligger der rester af skanser fra Englandskrigene 1807-1814, og et areal på 266 hektar er fredet.

Jernhatten er lettilgængelig i bil. Gåturen fra p-pladsen til toppen er på ca. 300 meter. Hvis man vil have en omkring 5 km lang kystgåtur ud af det, i et specielt og øde område med kysterosion, kan det anbefales at fortsætte mod nord langs kysten fra Jernhatten. Efter en åben bugt kommer der et skovområde med stejle kystskrænter hvor flere kildevæld springer ud af skrænterne, og løber ud i havet. Her er der også store væltede træstammer ned i vandet. Yderligere er der et område med en nedskridende bakke, hvor store bøgetræer står i skæve vinkler. Undergrunden består af ustabilt plastisk ler. 

Henrik Pontoppidan fortæller i sine erindringer at han som dreng havde "i Selskab med min anden nære Ven Fredrik gjort en mindre Fodtur tværs igennem Djursland til den høje Klint 'Jernhatten' paa Kattegats-kysten, hvor Synet af Havet og Bruset fra Havstokken gjorde et overvældende Indtryk paa os to Drenge fra Gudenaa-Dalen med dens roligt henglidende Strøm."

Henvisninger 

Bakker i Danmark
Fredede arealer i Danmark
Syddjurs Kommunes geografi
Nationalpark Mols Bjerge
Naturområder i Danmark
Naturkanon
Figenbladet gåsefod

 
Figenbladet Gåsefod (Chenopodium ficifolium) er en opret, 20-80 cm høj urt, der i Danmark især vokser på næringsrige ruderater omkring København. Krydsninger med Grøn Gåsefod (Chenopodium suecicum) træffes af og til, hvor forældrearterne vokser sammen.

Beskrivelse 
Figenbladet Gåsefod er en opret, enårig plante. Bladene er mere eller mindre hvidmelede, lysegrønne til mørkegrønne eller blågrønne, spredte, oftest ret tynde. Blade midt på stænglen er tydeligt trelappede, hvor midterlappen er stærkt forlænget og med næsten parallelle sider, der er bugtede, tandede eller helrandede. De øvre blade er ofte uden lapper og aflange med næsten parallelle sider. Stænglerne har af og til røde pletter på bladfæsterne.

Blomsterstanden er en endestillet løs, grenet top, kun med blade i den nedre del. Arten blomstrer fra juli til september med blomster, der har butte til svagt kølede blosterblade. Frugten er en nød, der er 0,8-1,0 mm i diameter, fladtrykt, cirkelrund og vandret siddende i bægeret. Den falder af sammen med bægeret. Frøgemmet er noget tilhæftet frøet, der er glinsende sort, med fordybninger, der danner et spindelvævsagtigt mønster.

Figenbladet Gåsefod er en ret homogen art, altså temmelig ensartet i udseendet på tværs af dens udbredelsesområde. Her i landet findes dog former med meget store og brede blade såvel som former med mindre og smallere blade.

Rodnettet består af nogle få, grove hovedrødder og en stor mængde siderødder, som når langt ned og vidt ud.

På velgødede steder kan planterne blive op til 2 meter høje.

Voksested 
Figenbladet Gåsefod vokser på forstyrret, mest næringsrig bund, der kan være ler, sand eller grus. Den er af og til talrig i haver og haveanlæg, men den træffes især på ruderater.

I Danmark findes den udbredt hist og her omkring København. I resten af landet er den sjælden nær bebyggelse.

Arten har sit oprindelige udbredelsesområde i Europa og Vestasien.

Kilder 
 Signe Frederiksen et al., Dansk flora, 2. udgave, Gyldendal 2012. .

Eksterne henvisninger 
 Arne og Anna-Lena Anderberg: Den virtuella floran, Naturhistoriska riksmuseet  
 

Gåsefod
K-Salat

K-Salat er en dansk producent af salater, mayonnaise, remoulade m.v., beliggende i Havnsø i Nordvestsjælland. 

Firmaet blev grundlagt som Københavns Salatfabrik ved Jacobsen og Nielsen i 1937 af Johannes Peter Christian Nielsen og Hilmar Marius Jacobsen på Strandboulevarden i København. I 1974 skiftede virksomheden navn til K-Salat, da Niels Jørgen Frank overtog virksomheden. Efter flere ejerskifter har virksomheden siden 1. august 2005 været ejet af det norske firma Rieber & Søn.  

Rieber & søn blev opkøbt af Orkla i 2013. 

K-Salat beskæftiger 175 ansatte og eksporterer en del af sine produkter til Sverige. På det danske marked har K-Salat en markedsandel på ca. 55 procent.

Referencer

Eksterne henvisninger 
 K-Salats hjemmeside
 Samling af anmeldelser til Handelsregistrene

Etableret i 1937
Fødevarevirksomheder i Danmark
Tidligere virksomheder i København
Marianne Karlsmose

Marianne Karlsmose (født 6. juni 1973 i Fredericia) er en dansk kristendemokratisk politiker, der var landsformand for Kristendemokraterne fra 2002 til 2005 og igen fra maj til november 2022. Hun har været regionsrådsmedlem i Region Midtjylland siden 2017.

Politisk karriere 
Karlsmose blev medlem af Kristeligt Folkeparti, som Kristendemokraterne hed dengang, i 1992 og blev medlem af hovedbestyrelsen i 1996. Hun var oprindeligt folketingskandidat på Fyn i Otterupkredsen og Odense 1. kreds. I 2021 blev hun kandidat i Sydjyllands Storkreds.

Ved Europa-Parlamentsvalget 1999 i Danmark var Karlsmose spidskandidat for Kristeligt Folkeparti og fik 25.384 ud af i alt 28.962 personlige stemmer afgivet på partiet, men det samlede stemmeantal var ikke nok til blive valgt.

Karlsmose blev formand for Kristeligt Folkeparti som efterfølger for Jann Sjursen i 2002. Partiet skiftede navn til Kristendemokraterne efter forslag fra Karlsmose året efter, blandt andet for at signalere partiets tilknytning til andre europæiske kristendemokratiske partier. Hun trak sig fra formandsposten efter partiets valgnederlag ved folketingsvalget i 2005 og blev afløst af Bodil Kornbek.

Ved regionsrådsvalget 21. november 2017 var Marianne Karlsmose kandidat for Kristendemokraterne i Region Midtjylland, hvor hun blev valgt ind i regionsrådet. Hun blev genvalgt ved regionsrådsvalget 16. november 2021.

Efter at Isabella Arendt meldte sig ud af partiet, blev Karlsmose den 17. maj 2022 fungerende formand for Kristendemokraterne i kraft sit næstformandskab; hun blev valgt som landsformand officielt ved et landsmøde i Kolding den 16. oktober. Ved folketingsvalget den 1. november 2022 fik Kristendemokraterne 0,5 % af stemmerne og kom dermed ikke i Folketinget. Karlsmose kaldte resultatet "meget skuffende", og seks dage efter annoncerede hun, at hun agtede at trække sig som formand. Hun opfordrede samtidig partiet til ikke at forsøge at blive opstillingsberettiget igen, men i stedet fokusere på regions- og kommunalpolitik. Hun trådte tilbage den 12. november.

Privatliv 
Karlsmose blev født den 6. juni 1973 i Fredericia, hvor hun også voksede op. Hun bor pr. 2021 i Tarm og har tidligere boet i blandt andre Haderslev og Frøstrup uden for Varde. Hun er uddannet cand.mag. i samfundsfag og historie fra Aarhus Universitet i 2001 og har været gymnasielærer på Det Kristne Gymnasium i Ringkøbing, men er nu i stedet begyndt at læse til socialrådgiver på University College Syd i Esbjerg.

Karlmose er gift med teolog og gymnasielærer Birger Juhl Nielsen. Familien har 3 børn og er medlemmer af Skjern Bykirke.

Referencer 

Det Kristne Gymnasium
Politikere fra Kristendemokraterne
Folketingskandidater fra Kristendemokraterne
Studenter fra Fredericia Gymnasium
Regionsrådsmedlemmer fra Kristendemokraterne
Alumni fra Aarhus Universitet
Personer fra Fredericia
Jerup Kirke

Jerup Kirke, beliggende i landsbyen Jerup, ca. 12 km nordvest for Frederikshavn, er opført 1888-89 som filialkirke til Elling Kirke. Kirken er tegnet af arkitekt F. Uldall og er tydeligt i familie med andre mindre kirker fra samme periode og opført i tillempet romansk stil.

Murværket er i rød tegl med lyse bånd, taget er i sort skifer, og bygningen hviler på en granitsokkel .

Vestgavlen er på tagryggen forsynet med et lille ottekantet tårn, hvor kirkens klokke oprindeligt var ophængt.

I 1972 blev klokken nedtaget på grund af nedstyrtningsfare og blev placeret i en klokkestabel sydvest for kirken.

Det indre af kirken fremstår med ubehandlet bjælkeloft, er hvidkalket, spartansk udstyret og gulvet er belagt med rødbrune klinker.

Oprindelig havde kirken et altermaleri malet i 1900 af H. Agersnap. Det er senere blevet erstattet af et maleri af Svend Engelund.

I 1897 gennemgik kirken en omfattende restaurering grundet skader ved et lynnedslag.

Eksterne kilder og henvisninger 

 Jerup Kirke  hos nordenskirker.dk
 Jerup Kirke hos KortTilKirken.dk

Kirker i Frederikshavn Kommune
Kirker i Aalborg Stift
Kirker i Hjørring Amt
Den Forbudte By

Den Forbudte By er betegnelse for det tidligere kejserlige palads i Beijing i Folkerepublikken Kina. Foran det gigantiske paladsområde findes Den Himmelske Freds Plads. Hovedindgangen til paladset hedder Den Himmelske Freds Port og er afbildet på Folkerepublikken Kinas emblem.

Den Forbudte By var sæde for Kinas regering under Ming- og Qing-dynastierne fra 1422, hvor den 3. Ming-kejser Zhu Di flyttede hovedstaden hertil fra Nanjing. Bygningskomplekset var  centrum for magten til 1912, hvor den sidste kejser Puyi abdicerede. Kejseren beholdt sin titel og var tvunget til at leve i byen til 1924, hvor han blev afsat som kejser.

Navnet kommer af, at almindelige folk ikke havde adgang til området i kejserperioden; kun kejserfamilien og hoffet måtte komme der.

De 980 bygninger breder sig over et areal på 723.633 m². Bygningerne er optaget på UNESCO's liste som den største samling af bevarede antikke træstrukturer. Mange af de kulturelle skatte, som fandtes i byen, blev fjernet af flygtende nationalister i 1947 og blev bragt til Taiwan, hvor de kan ses på National Palace Museum.

Den Forbudte By er optaget på UNESCO's liste over Verdens Kulturarv.

Området er brugt som kulisse i mange film, f.eks. "Karate Kid" fra år 2010.

Verdensarven i Kina
Bygninger, konstruktioner og anlæg i Beijing
Chambéry

Chambéry er en fransk by med  indbyggere (1999), beliggende 55 km nord for Grenoble og 13 km syd for Aix-les-Bains.

Chambéry er den historiske hovedstad for det franske departement Savoie. Byen voksede op omkring slottet Château de Chambéry som blev grundlagt i 1232 for at beherske de vigtige veje, der forbinder Burgund, Schweiz og Italien og er stadig et vigtigt jernbaneknudepunkt. Storbyområdet har mere end 100.000 indbyggere og strækker sig fra de vinklædte sider af Combe de Savoie og næsten helt til bredden af Bourget-søen, den største naturlige indsø i Frankrig. Byen har en stor jernbanestation midt på jernbanelinjen mellem Lyon og Torino. Chambéry blev først indlemmet i Frankrig i 1860.

Personer fra Chambéry 
 Luigi Menabrea, italiensk premierminister 1867-1869.

Kuriosa 
Filosoffen Rousseau tilbragte i 1730’erne nogle af sine lykkeligste stunder i byen, hvorefter han udtalte "Hvis der eksisterer et sted i verden, en lille by hvor man kan smage livets sødme i behageligt selskab, så er det Chambéry"

Galleri

Kildehenvisninger

Eksterne henvisninger 

 

Byer i Savoie
Tour de France-byer
Auvergne-Rhône-Alpes
Luigi Menabrea

Federico Luigi, Conte Menabrea (født 4. september 1809 Chambéry, Frankrig, død 24. maj 1896, Saint-Cassin, Frankrig). Menabrea studerede til ingeniør og matematik på Torinos universitet, for derefter, i 1831, at indgå i hærens ingeniørkorps. Senere blev han professor i matematik ved universitetet i Torino. I 1840 fik Menabrea besøg af opfinderen Charles Babbage som kom for at berette om sit seneste projekt med en mekanisk computer (den såkaldte "Analytical Engine"). I forlængelse af dette skrev Menabrea en afhandling ("Notions sur la machine analytique de Charles Babbage") som Charles Babbage senere overtalte Augusta Ada King til at oversætte og lave tilføjelser til – de senere så berømte noter til Analytical Engine. Menabrea blev general i 1860. I 1861 flådeminister, og premierminister 1867 og frem til 1869 hvor han mistede flertallet i parlamentet. Derefter blev han udnævnt til ambassadør i London, og derefter i 1882 Paris.

Referencer

Eksterne henvisninger 

 Sketch of The Analytical Engine Invented by Charles Babbage Menabreas beskrivelse af Analytical Engine, inkl. noter af Augusta Ada (engelsk)

Politikere fra Italien
Matematikere fra Italien